SARLNUUS SONDAG 15 JUNIE 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web www.sarl.org.za, klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat die afsterwe van Dirk Geddes, ZR6O, op 18 Mei 
aangekondig moet word. Ons betuig ons innige meegevoel met sy familie en 
vriende. 


(POUSE) 

In die nuus vandag; 

JEUGDAG 

CHINESE RADIOAMATEURS VRA HAMNET VIR BYSTAND 
INTEGNETDATUM VERANDER NA 29 JUNIE 

BAGAR LANSEERDATUM WORD BINNEKORT AANGEKONDIG 
SARL BHF/UHF/MIKROGOLF-DX-TABEL 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


JEUGDAG 


Mêre, 16 Junie, is Jeugdag wat ons saam met die jeug vier, en vanuit n 
amateurradio-oogpunt watter beter manier is daar as n jeugnaelloopkompetisie 
wat die jongmense van Suid Afrika die geleenthied bied om met mekaar kontak 
te maak. 


Die naelloop strek oor 2 ure vanaf 10:00 tot 12:00. Volledige besonderhede 
kan op www.sarl.org.za gevind word, klik op “activities” en kies dan “youth 
activities”. Die webblaaie bevat volledige reëls en riglyne. Die naelloop vind op 
die 40 m-band plaas. 


Stasies mag jongmense onder 25 volle toegang tot bedryf toelaat mits elke 
jeugdige n log aan die reelingskommitee deurstuur en hulle deur n gelisen- 
sieerde radioamateur bygestaan word. Hierdie sal geag wees as n registrasie as 


n opvoedkundige stasie vir die tydperk 10:00 tot 12:00 op 16 Junie. Vir langer 
periodes of ander datums moet u u stasie as n opvoedkundige stasie registreer. 
Vorms daarvoor is op die web beskikbaar. Registrasie moet jaarliks hernu word. 


Alle deelnemende jeug wat n log instuur sal n spesiale sertifikaat ontvang en 
sal ook aan n prysloting deelneem. Verseker dus asseblief dat sy of haar naam 
en adres bo-aan die log verskyn. 


CHINESE RADIOAMATEURS VRA HAMNET VIR BYSTAND 


Na die onlangse aardbewing in China besef Chinese radioamateurs die waarde 
van n ge-organiseerde amateurradio rampkommunikasie-organisasie, derhalwe 
het hulle Hamnet om hulp genader. Hamnet se Nasionale Direkteur, Francois 
Botha, het alreeds opleidingshandleidings met Michael Chen, BD5RV, voorsien 
asook besonderhede oor hoe om sodanige rampkomunikasie-organisasie te struk- 
tureer. Hy sê dat dit verblydend is dat ons van hulp kan wees aan n nasie wat 
die afgelope paar maande soveel gely het. 


INTEGNET DATUM VERANDER NA 29 JUNIE 


Die Integnet wat vir 22 Junie geskeduleer was, is uitgestel tot 29 Junie 2008. 
Die onderwerp is ook verander aangesien Paul Shuch nie beskikbaar is nie. Hy 
sal vir die Integnet in Augustus by ons aansluit. 


Die onderwerp sal KLT wees, n bespreking van die uitslag van die openbare 
verhoor wat OKOSA hierdie week gaan hou en die pad vorentoe. Die tweede 
helfte van Integnet sal n gesprek wees oor hoe die bou van boustelle jongmense 
in amateurradio kan inbring en watter tipe boustelle beskikbaar gemaak behoort 
te word. 


BAGAR-LANSEERDATUM WORD BINNEKORT AANGEKONDIG 


SA AMSAT onderhandel met Weather SA om die Irene Weerstasie as die lanseer- 
plek vir BAGAR te gebruik. Met die swaar lugverkeer in Gauteng is dit moei- 
lik om n geskikte lanseerplek te vind. Die heersende bolugwinde word ook 
bestudeer om te verseker dat BACAR nie in die vroë deel van sy vlug nie in die 
naderingslane na OR Tambo-lughawe beweeg nie. 


SARL BHF/UHF/MIKROGOLF DX-TABEL 


Mike Bosch, ZS2FM, sê dat die SARL SE BHF/UHF/ Mikrogolf DX-tabel opge- 
dateer word tot en met 30 Junie 2008. Stuur asseblief jou rekordaansprake 
aan Mike per telefoon na 041 581 2425 of 084 612 9600 of per e-pos na mC- 
bosch@telkomsa.net. Doen dit asseblief nie later as die eerste week van Julie 
nie, sodat dit in die nuwe rekordtabel ingesluit kan word. 


Dit wil voorkom dat daar nog `n paar onopgeëiste rekords in die land is. Gaan 
jou logboek na en vergelyk die maksimum afstand wat jy gewerk het met die 
BHF/UHF/SHEF/EHF rekordtabel soos gelys onder “Local Information” op die 
SARL webblad. 


KOMPETISIENUUS 


SARL HAMNET 40 METERKOMPETISIE 


Die uitslae van die SARL Hamnet 40 meterkompetisie gehou op 2 Maart 2008 
is bekend gemaak en is as volg: 


Enkeloperateur, stilstaande mobiel: Geoff Levey, ZS6GRL, 216 punte. 
Enkeloperateur draagbaar: Al Akers, ZS2U, 2 247 punte. 


Enkeloperateur Basistasie: 1ste Jan Botha, ZS4JAN, 1 332 punte; 2de Philip 
Esterhuizen, 1 278 punte; 3de Thinus Potgieter, 4S2EC, 1 232 punte; dde Pieter 
Bosman, ZSSAOR, 1 246 punte; 5de Durban ARG, ZS5D, 630 punte; 6de Ken 
Victor, ZS20C, 574 punte; 7de Roy Newton, ZS6XN, 24 punte. 


SARL 160 METER @SO-GESELLIGHEID 


Hierdie is `n aktiwiteit om kontakte op die 160 meterband tussen radioamateurs 
in Suider-Afrikaanse lande te bevorder en ook om radioamateurs aan te moedig 
om aansoek te doen vir die SARL se Topbandtoekenning. Die geselligheid vind 
plaas vanaf 18:00 SAT op Woensdag 18 Junie 2008 tot 06:00 SAT op Maandag 
23 Junie 2008, met GG-werking tussen 1 810 en 1 838 kHz en foonwerking tussen 
1 842 en 1 850 kHz. `n RS(T)-verslag en reeksnommer word uitgeruil. 


Volledige besonderhede is beskikbaar in die SARL-kompetisieboek asook in hi- 
erdie week se HF Happenings 306. Logstate moet teen 8 Julie per e-pos versend 
word aan hfcontests@netactive.co.za of per gewone pos aan Die Kompetsiekomi- 
tee, Posbus 12104, Brandhof, 9324. 


KLUBNUUS 


Op Maandag 16 Junie 2008 word Jeugdag op `n besonderse manier op Kathu in 
die Kalahari gevier. 


Die Suid Afrikaanse Radioliga en die Kalahari-Karoo Amateurradioklub gaan 
vir die jeug van die omgewing die geleentheid skep om te sien wat alles met 
amateurradio gedoen kan word. Hulle sal self die geleentheid kry om met jeug 
regoor die land te kan gesels. 


Daar sal ook inligting beskikbaar wees oor presies wat amateurradio is en hoe dit 
gebruik kan word en hoe dit in die verlede gebruik is. Daar sal ook `n uitstalling 
wees van ou radios en ander amateurtoerusting. 


Plakkate en allerlei promosiematerial sal beskikbaar wees vir die besoekers. 
Daar sal ook RAF-handboeke beskikbaar wees. Daar sal gepoog word om ook 
soveel moontlik nuwe amateurs te werf. 


Die stasie, ZSSARK, sal deur Gerhard ZS3TG, Johan, ZS3AAK, en Gerhard, 
ZS6GSC/3, beman word. Hulle sal aktief wees op 40 m, die 2 m gekoppelde 
herhalerstelsel deur na Upington, sowel as Echolink via ZS3DS-R. 


Dankie aan die Hoërskool Kathu vir hul beskikbaarstelling van die perseel. 


Die Bloemfontein Radioamateurklub sal aktief wees tydens Barbarossadag wat 
op Saterdag 21 Junie 2008 by die Leeuwberg Museum, suid van Bloemfontein, 
plaasvind. Op 22 Junie 1944 het die Duitse magte Rusland binnegeval - die 
begin van Operasie Barbarossa. Die dag sluit in wapen- en uniformuitstallings, 
'n skyngeveg, pantservoertuie en nog baie meer. ZSAAFV sal op die lug wees op 
BHF, 40 en 20 meter. @OSL via die SARL se Elektroniese stelsel en via die buro. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteits vlak die 
komende week baie laag gaan wees. Die geomagnetiese veld sal oor die algemeen 
onrustig wees gedurende 15 tot 20 Junie waarna stil vlakke verwag word. Die 
voorspelde effektiewe sonvlektelling sal gedurende die komende week minder as 
5 wees. Die verwagte DX-toestande is goed vir die Noordelike rigtings maar 
vrotterig vir die hoofsaaklik Noord-Westelike paaie. 


20 m is die beste keuse vir DX met moontlike flou 20 m openinge vanaf 15:00 
SAT na Indië. Kontakte met Australië is moontlik vanaf 8:00 tot 10:00 in die 
oggend. Vanaf ongeveer 18:00 is daar moontlike 20 m-openinge na Europa. 


Kontakte met die VSA gaan baie uitdagend wees. 


10 MH lyk laatmiddag en na sononder bruikbaar vir die morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende die oggende en laat middag goeie resultate oor die korter afstande te 
lewer. 


Saans is 80 m die beste keuse, veral nou dat die meeste donderstorms en staties 
agter die rug is. 160 m gaan goeie resultate vir die SARL se komende 160 m 
OSO-geselligheid oplewer. 


Onthou dat hierdie net `n voorspelling is en dat HF jou altyd kan verras. Skakel 
jou stel aan, luister en roep ook OG om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


16 Junie - Jeugdagnaelloop; 18 tot 23 Junie - SARL se 'Top Band @SO- 
geselligheid; 21 Junie - ZS4BFEN aktief tydens Barbarossadag; 6 Julie - Indien 
van BHF/UHF/ Mikrogolf rekords. 


SARL nuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 


(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RG, saamgestel is. 


'n Voorspoedige week word aan almal toegewens, 73. 


/EX 


